תרופות ‎ להצלת ‎ העש‎ 

'איום ‎ מלחמתי, ‎ מסתורי ‎ משמש ‎ תירוץ ‎ להעמקת ‎ המיליטרי־דציה‎ 


של ‎ המשק.‎ 


מאת ‎ תמר ‎ גו־דינסקי‎ 

טרם ‎ יבש ‎ הדיו ‎ על ‎ התקציב ‎ הדו-שנתי, ‎ שהכינה ‎ הממשלה‎ 
ואישרה ‎ הכנסת ‎ לפני ‎ חודשיים, ‎ וכבר ‎ הוכנסו ‎ בו ‎ שינויים.‎ 
הסתבר, ‎ שכל ‎ הדיבורים ‎ על ‎ יציבות ‎ תקציבית ‎ בעידן ‎ של ‎ שפל‎ 
כלכלי ‎ היו ‎ כיסוי ‎ למדיניות ‎ הישנה ‎ של ‎ שינויים ‎ תקציביים‎ 
תכופים.‎ 

ישנה ‎ מאוד ‎ גם ‎ המדיניות, ‎ לפיה ‎ הממשלה ‎ מקצצת‎ 
בתקציבים ‎ החברתיים ‎ -  חינוך, ‎ רווחה, ‎ תעסוקה, ‎ שיכון,‎ 
במטרה ‎ להגדיל ‎ את ‎ התקציב ‎ הצבאי. ‎ וכך ‎ במסגרת ‎ ההכנות‎ 
למלחמה ‎ הבאה, ‎ אישרה ‎ הממשלה ‎ בשבוע ‎ שעבר, ‎ ברוב ‎ גדול,‎ 
קיצוץ ‎ של ‎ 2%  בתקציבי ‎ המשרדים ‎ האזרחיים ‎ לשנים ‎ 2009-‎ 
2010, ‎ כדי ‎ להגדיל ‎ ב-1.5 ‎ מיליארד ‎ שקלים ‎ את ‎ תקציבו ‎ של‎ 
משרד ‎ הביטחון, ‎ שכבר ‎ הוקצו ‎ לו ‎ 55  מיליארד ‎ שקלים. ‎ כחצי‎ 
מיליארד ‎ שקלים ‎ הועברו ‎ למשרד ‎ הבריאות ‎ לרכישת ‎ חיסונים‎ 
נגד ‎ שפעת ‎ החזירים.‎ 

הקיצוץ ‎ בתקציבים ‎ החברתיים, ‎ הפעם ‎ בעילה ‎ של ‎ "צרכים‎ 
צבאיים" ‎ שלא ‎ פורטו, ‎ חושף ‎ את ‎ נאמנותה ‎ הבלתי-מוגבלת‎ 
של ‎ ממשלת ‎ נתניהו-ברק ‎ למדיניות ‎ השמרנית ‎ הניאו-ליברלית.‎ 
בעוד ‎ שבארצות ‎ אחרות, ‎ דירבן ‎ המשבר ‎ הכלכלי ‎ את‎ 
הממשלות ‎ לנקוט ‎ צעדים ‎ פעילים, ‎ במטרה ‎ למנוע ‎ גידול‎ 
באבטלה ‎ והעמקה ‎ של ‎ המצוקה ‎ הכלכלית, ‎ בישראל ‎ נמשכת‎ 
במלוא ‎ עוזה ‎ המדיניות ‎ של ‎ ריסוק ‎ מדינת ‎ הרווחה.‎ 

הסטת ‎ תקציבים ‎ מרווחה ‎ למלחמה ‎ הולכת ‎ יד ‎ ביד ‎ עם‎ 
המדיניות ‎ של ‎ מכירת ‎ חיסול ‎ של ‎ נכסי ‎ המדינה, ‎ לרבות ‎ חברות‎ 
ממשלתיות, ‎ קרקע ‎ ממשלתית ‎ ושירותים ‎ ממלכתיים. ‎ וכך,‎ 
בעיתוי ‎ לא ‎ מקרי, ‎ קובע ‎ סטנלי ‎ פישר, ‎ נגיד ‎ בנק ‎ ישראל,‎ 
בריאיון ‎ ל״דה ‎ מרקר״‎ (1.10), ‎ כי ‎ זו ‎ העת ‎ להשלמת ‎ ההפרטה‎ 
של ‎ בנק ‎ לאומי.‎ 

בשנה ‎ שחלפה, ‎ על ‎ רקע ‎ המשבר ‎ העולמי, ‎ התערב ‎ בנק‎ 
ישראל, ‎ בהנהגתו ‎ של ‎ פישר, ‎ באופן ‎ פעיל, ‎ כדי ‎ להבטיח ‎ את‎ 
תיפקודו ‎ של ‎ הקפיטליזם ‎ הישראלי. ‎ לשם ‎ כך ‎ התערב ‎ בנק‎ 
ישראל ‎ באופן ‎ חסר ‎ תקדים ‎ בשוק ‎ מטבע ‎ החוץ ‎ ורכש‎ 
מיליארדי ‎ דולרים ‎ תמורת ‎ שקלים‎ ;  לשם ‎ כך ‎ הוריד ‎ בנק ‎ ישראל‎ 
את ‎ ריבית ‎ הפריים ‎ לרמתה ‎ הנמוכה ‎ ביותר ‎ אי-פעם. ‎ וכך, ‎ בלא‎ 


הסבר ‎ לציבור, ‎ היפנה ‎ פישר ‎ עורף ‎ למדיניות ‎ של ‎ "שוק‎ 
חופשי", ‎ המסתדר ‎ בעצמו ‎ ללא ‎ התערבות ‎ ממשלתית, ‎ והתערב‎ 
ועוד ‎ איך, ‎ כדי ‎ להגדיל ‎ את ‎ רווחי ‎ היצואנים ‎ ולסייע ‎ לבעלי‎ 
העסקים ‎ ולמנוע ‎ התמוטטות ‎ בנקים.‎ 

אך ‎ במקביל ‎ להתערבות ‎ במשק ‎ לטובת ‎ ההון, ‎ פישר ‎ מוביל‎ 
מדיניות ‎ (המיושמת ‎ בידי ‎ הממשלה), ‎ לפיה ‎ על ‎ הממשלה‎ 
להמשיך ‎ ולצמצם ‎ את ‎ אחריותה ‎ להספקת ‎ שירותי ‎ חינוך,‎ 
רווחה, ‎ בריאות ‎ ושיכון. ‎ בעוד ‎ פישר ‎ דואג ‎ להון, ‎ הממשלה‎ 
בעצם ‎ לא ‎ עשתה ‎ דבר, ‎ כדי ‎ להתמודד ‎ עם ‎ האבטלה ‎ וגידול‎ 
העוני. ‎ את ‎ המצב ‎ בתחום ‎ החברתי, ‎ מותירים ‎ פישר ‎ והממשלה‎ 
ל״כוחות ‎ השוק" ‎ האהובים ‎ עליהם. ‎ מכאן ‎ הקיצוצים‎ 
הנמשכים ‎ בשירותים ‎ החברתיים, ‎ שבאו ‎ לידי ‎ ביטוי ‎ גם‎ 
בהחלטת ‎ הממשלה ‎ בדבר ‎ הגדלת ‎ התקציב ‎ הצבאי ‎ באמצעות‎ 
קיצוץ ‎ בתקציבים ‎ חברתיים.‎ 

במאמר ‎ שכתב ‎ מאיר ‎ סוקולר ‎ מבנק ‎ ישראל ‎ במרס ‎ 2003,‎ 
בעת ‎ שנתניהו ‎ היה ‎ שר ‎ האוצר, ‎ הוא ‎ ציין, ‎ כי ‎ קיצוצים ‎ בתקציב‎ 
והורדת ‎ מסים ‎ הם ‎ מתכון ‎ לצמיחה ‎ כלכלית ‎ דווקא ‎ בעת ‎ משבר‎ 
כלכלי. ‎ הממשלה, ‎ שפעלה ‎ לפי ‎ מתכון ‎ זה, ‎ דירבנה ‎ את‎ 
הצמיחה ‎ וההתעשרות ‎ של ‎ מעטים, ‎ אך ‎ בסופו ‎ של ‎ דבר ‎ סייעה‎ 
לפרוץ ‎ המשבר ‎ הנוכחי. ‎ ומה ‎ מציעים ‎ לנו ‎ בבנק ‎ ישראל ‎ עכשיו,‎ 
בעת ‎ המשבר? ‎ אותן ‎ תרופות ‎ מרות ‎ של ‎ 2003.‎ 

לקחי ‎ קלטת ‎ גלעד ‎ שליט‎ 

דמותו ‎ של ‎ גלעד ‎ שליט, ‎ השבוי ‎ הישראלי, ‎ נצפתה ‎ בקלטת‎ 
הודות ‎ להסכם, ‎ שהושג ‎ בין ‎ שלטונות ‎ ישראל ‎ לשלטון ‎ חמאס‎ 
בעזה, ‎ בתיווכו ‎ של ‎ דיפלומט ‎ גרמני.‎ 

מעבר ‎ להקלה, ‎ שחשו ‎ בני ‎ המשפחה ‎ וכלל ‎ אזרחי ‎ ישראל‎ 
למראה ‎ הצעיר, ‎ הנמצא ‎ בשבי ‎ כבר ‎ למעלה ‎ משלוש ‎ שנים, ‎ יש‎ 
בקלטת ‎ איתות ‎ ממשי ‎ לאפשרות ‎ של ‎ הסכם ‎ כולל ‎ בדבר‎ 
החלפת ‎ שבויים. ‎ במסגרת ‎ הסכם ‎ כזה, ‎ תשחרר ‎ ישראל ‎ מאות‎ 
אסירים ‎ פלסטינים ‎ וגלעד ‎ שליט ‎ ישוב ‎ לביתו.‎ 

הסכם ‎ הקלטת ‎ וההסכם ‎ הכולל ‎ היו ‎ אפשריים ‎ זה ‎ מכבר. ‎ אך‎ 
הממסד ‎ הישראלי ‎ בחר ‎ לא ‎ להגיע ‎ להסכם, ‎ אלא ‎ לנהל ‎ נגד ‎ עזה‎ 
בפועל ‎ שתי ‎ מלחמות ‎ מרובות ‎ קורבנות ‎ והרס: ‎ אחת ‎ ב-2006‎ 
והשנייה ‎ -  בדצמבר ‎ 2008-ינואר ‎ 2009.‎ 


זכויות ‎ אדם‎ /2‎ 


רבע ‎ מהקשישים ‎ -  עניים ‎ מאוד‎ 

כרבע ‎ מהקשישים, ‎ המקבלים ‎ קצבת ‎ זקנה, ‎ נזקקים ‎ גם‎ 
לקצבת ‎ השלמת ‎ הכנסה. ‎ כך ‎ עולה ‎ מנתונים ‎ שפרסם ‎ המוסד‎ 
לביטוח ‎ לאומי. ‎ מספר ‎ הקשישים ‎ הזכאים ‎ לגמלת ‎ סיעוד ‎ עומד‎ 
על ‎ 136  אלף ‎ בממוצע ‎ לחודש. ‎ להערכת ‎ הביטוח ‎ הלאומי,‎ 
הקצבאות ‎ מהוות ‎ 90%  מהכנסות ‎ משק ‎ הבית ‎ של ‎ משפחות‎ 
הקשישים.‎ 

עוד ‎ עולה ‎ מנתוני ‎ הביטוח ‎ הלאומי, ‎ כי ‎ נשים ‎ מהוות ‎ 64% 
ממקבלי ‎ קצבאות ‎ הזקנה ‎ והשארים ‎ בישראל, ‎ וכי ‎ 63% 
ממקבלי ‎ קצבת ‎ הבטחת ‎ ההכנסה ‎ באים ‎ מקרב ‎ עולים, ‎ שהגיעו‎ 
לארץ ‎ לאחר ‎ שנת ‎ 1990.‎ 

בקרב ‎ הזכאים ‎ לגמלת ‎ סיעוד, ‎ גבוה ‎ מספר ‎ הנשים ‎ מהגברים‎ 
כמעט ‎ פי ‎ שלוש. ‎ שליש ‎ מהזכאים ‎ לקצבת ‎ סיעוד ‎ הם ‎ מעל ‎ גיל‎ 
85, ‎ ורק ‎ שניים ‎ מכל ‎ חמישה ‎ מהזכאים ‎ מתגוררים ‎ עם ‎ בן ‎ זוג.‎ 
מרבית ‎ הזכאים ‎ מקבלים ‎ גמלת ‎ סיעוד ‎ ברמה ‎ נמוכה, ‎ ורק ‎ 40% 
מקבלים ‎ קצבה ‎ ברמה ‎ גבוהה. ‎ חשוב ‎ להזכיר, ‎ כי ‎ גמלת ‎ הסיעוד‎ 
אינה ‎ משולמת ‎ בכסף, ‎ אלא ‎ ניתנת ‎ בידי ‎ ארגונים, ‎ כשירותי ‎ עזר‎ 
שהמוסד ‎ משלם ‎ עבורם.‎ 

14  ארגוני ‎ סביבה ‎ דורשים ‎ לדחות‎ 
את ‎ הרפורמה ‎ בתכנון ‎ ובבניה‎ 

קואליציה ‎ של ‎ 14  ארגוני ‎ סביבה ‎ וחברה, ‎ יצאה ‎ בקריאה‎ 
דחופה ‎ לשרי ‎ הממשלה, ‎ לדחות ‎ את ‎ הרפורמה ‎ שיזם ‎ ראש‎ 
הממשלה, ‎ הכוללת ‎ את ‎ ביטול ‎ הוועדות ‎ המחוזיות ‎ לתכנון‎ 
ולבנייה.‎ 

קואליציית ‎ הארגונים ‎ כוללת ‎ את ‎ החברה ‎ להגנת ‎ הטבע;‎ 
אדם, ‎ טבע ‎ ודין; ‎ האגודה ‎ לזכויות ‎ האזרח; ‎ מגמה ‎ ירוקה;‎ 
שתי״ל; ‎ חיים ‎ וסביבה; ‎ האגודה ‎ לצדק ‎ חלוקתי; ‎ התנועה‎ 
לאיכות ‎ השלטון; ‎ הקשת ‎ הדמוקרטית ‎ המזרחית; ‎ עמותת ‎ באר‎ 
שבע ‎ ירוקה; ‎ אל״ס ‎ -  אזרחים ‎ למען ‎ הסביבה ‎ בגליל; ‎ עמותת‎ 
במקום; ‎ ומרכז ‎ השל.‎ 

לדברי ‎ הארגונים, ‎ מדובר ‎ ברפורמה ‎ דרמטית ‎ בעלת‎ 
השלכות ‎ מרחיקות ‎ לכת ‎ ולכן ‎ יש ‎ לקיים ‎ לגביה ‎ דיון ‎ ציבורי‎ 
מעמיק ‎ ומקיף, ‎ שיגדיר ‎ תחילה ‎ את ‎ הבעיות ‎ בתחום ‎ התכנון‎ 
והבנייה, ‎ ורק ‎ לאחר ‎ מכן ‎ יציע ‎ פתרונות.‎ 

לפי ‎ ארגוני ‎ הסביבה ‎ והחברה, ‎ לוועדות ‎ המקומיות ‎ לתכנון‎ 
ולבנייה ‎ יש ‎ ראייה ‎ צרה ‎ במקום ‎ ראייה ‎ מרחבית ‎ כוללת. ‎ לכן‎ 
ביטול ‎ הוועדות ‎ המחוזיות, ‎ המהוות ‎ בלם ‎ וגורם ‎ מאזן ‎ בשל‎ 
הרכבן ‎ ־  נציגי ‎ משרדי ‎ הממשלה ‎ ואנשי ‎ מקצוע, ‎ עלול ‎ להגביר‎ 
את ‎ השחיתות ‎ ולפגוע ‎ אנושות ‎ בסביבה ‎ ובשטחים ‎ הפתוחים.‎ 

רחוב ‎ בחיפה ‎ נקרא ‎ על ‎ שמו ‎ של‎ 

הפעיל ‎ הקומוניסט׳ ‎ עסאם ‎ אל-עבאסי‎ 

ב-30.9 ‎ נערך ‎ בחיפה ‎ טקס ‎ קריאת ‎ רחוב ‎ על ‎ שם ‎ עסאם ‎ אל-‎ 
עבאסי. ‎ בטקס ‎ נכחו ‎ ראש ‎ העירייה, ‎ יונה ‎ יהב, ‎ מוקירי ‎ זכרו‎ 
ותלמידיו.‎ 

עיסאם ‎ אל-עבאסי ‎ (1924-1989) ‎ היה ‎ משורר ‎ ואיש ‎ רוח,‎ 
שעבד ‎ שנים ‎ ארוכות ‎ כמחנך ‎ בבתי ‎ ספר ‎ בחיפה. ‎ היה ‎ חבר‎ 
במפלגה ‎ הקומוניסטית ‎ ופרסם ‎ ביומון ‎ "אל-איתיחאד",‎ 
בעיתון ‎ בנק״י ‎ "אל-רד" ‎ ובעיתונים ‎ מקומיים. ‎ את ‎ מירב ‎ זמנו‎ 
הקדיש ‎ אל-עבאסי ‎ לרווחת ‎ תושבי ‎ חיפה ‎ הערבים ‎ ולקידום‎ 
החינוך. ‎ הוא ‎ פעל ‎ למען ‎ דו ‎ קיום ‎ ושלום ‎ בין ‎ העמים.‎ 

בהזמנה ‎ לאירוע ‎ קריאת ‎ הרחוב ‎ על ‎ שמו ‎ של ‎ אל-עבאסי‎ 
נכתב, ‎ כי ‎ "כל ‎ מי ‎ שהכירו ‎ ציין ‎ את ‎ אישיותו ‎ המיוחדת, ‎ ובעיקר‎ 
את ‎ צניעותו ‎ ורוחב ‎ לבו".‎ 


קריאת ‎ שמו ‎ של ‎ רחוב ‎ בחיפה ‎ על ‎ שמו ‎ של ‎ אל-עבאסי ‎ היא‎ 
פרי ‎ נוסף ‎ של ‎ יוזמה, ‎ שמגלים ‎ נציגי ‎ חד״ש ‎ בוועדת ‎ השמות‎ 
של ‎ עיריית ‎ חיפה: ‎ להנציח ‎ את ‎ זכרם ‎ של ‎ מנהיגים ‎ ואנשי ‎ רוח‎ 
קומוניסטים.‎ 

קדמו ‎ לרחוב ‎ אל-עבאסי, ‎ רחובות ‎ שנקראו ‎ על ‎ שמם ‎ של‎ 
צילה ‎ עירם, ‎ שהייתה ‎ חברת ‎ מועצת ‎ העיר ‎ בשנות ‎ ה-60‎ 
ופעילה ‎ בשכונות ‎ מצוקה‎ ;  של ‎ ד״ר ‎ אמיל ‎ תומא, ‎ ההיסטוריון‎ 
וחבר ‎ הלשכה ‎ הפוליטית ‎ של ‎ מק״י; ‎ ושל ‎ עו״ד ‎ חנא ‎ נקארה,‎ 
המגן ‎ הנלהב ‎ על ‎ זכויותיהם ‎ של ‎ ערביי ‎ חיפה ‎ והלוחם ‎ בהפקעת‎ 
האדמות, ‎ שהיה ‎ חבר ‎ הוועד ‎ המרכזי ‎ של ‎ מק״י. ‎ בימים‎ 
הקרובים ‎ תקרא ‎ ככר ‎ מרכזית ‎ בואדי ‎ ניסנאס ‎ שבחיפה ‎ על ‎ שם‎ 
הסופר ‎ והמנהיג ‎ הקומוניסטי ‎ אמיל ‎ חביבי.‎ 

השלכות ‎ המצור ‎ על ‎ תושבי ‎ עזה‎ 

המשרד ‎ לעניינים ‎ הומניטריים ‎ של ‎ האו״ם ‎ בשטחים‎ 
הפלסטינים ‎ פרסם ‎ לאחרונה ‎ דו״ח ‎ מיוחד, ‎ המתעד ‎ את‎ 
ההשלכות ‎ של ‎ המצור ‎ הישראלי ‎ על ‎ 1.5  מיליון ‎ תושבי ‎ רצועת‎ 
עזה. ‎ הוא ‎ מתמקד ‎ בהשפעות ‎ של ‎ הגבלות ‎ הייבוא ‎ והייצוא‎ 
ושל ‎ איסור ‎ המעבר ‎ אל ‎ רצועת ‎ עזה ‎ וממנה ‎ בתחומי ‎ הפרנסה,‎ 
חוסר ‎ הביטחון ‎ התזונתי, ‎ החינוך, ‎ הבריאות, ‎ הדיור, ‎ החשמל,‎ 
המים ‎ והתברואה.‎ 

תת ‎ מזכ״ל ‎ האו״ם ‎ לעניינים ‎ הומניטריים, ‎ ג׳ון ‎ הולמס, ‎ אמר,‎ 
בהתייחסו ‎ לדו״ח, ‎ כי ‎ המצור ‎ הוא ‎ סוג ‎ של ‎ ענישה ‎ קולקטיבית,‎ 
המוטלת ‎ על ‎ אוכלוסיית ‎ עזה ‎ כולה.‎ 

בעקבות ‎ השתלטות ‎ חמאס ‎ על ‎ רצועת ‎ עזה ‎ ביוני ‎ 2007,‎ 
הטילה ‎ ישראל ‎ מצור ‎ חסר ‎ תקדים ‎ על ‎ כל ‎ מעברי ‎ הגבול ‎ אל‎ 
הרצועה ‎ וממנה. ‎ המצור ‎ גרם ‎ ״לנעילתם״ ‎ של ‎ 1.5  בני ‎ אדם‎ 
בתחומי ‎ אזור ‎ הסובל ‎ מצפיפות ‎ אוכלוסייה ‎ הגבוהה ‎ ביותר‎ 
בעולם. ‎ המצור ‎ מתבטא, ‎ בראש ‎ ובראשונה, ‎ בפגיעה ‎ בתנאי‎ 
החיים ‎ של ‎ התושבים ‎ ובשחיקת ‎ פרנסתם, ‎ ובהידרדרות‎ 
הדרגתית ‎ של ‎ מצב ‎ התשתיות ‎ ושל ‎ איכות ‎ שירותי ‎ הבריאות,‎ 
החינוך, ‎ המים ‎ והתברואה. ‎ בגלל ‎ המצור, ‎ פלסטינים ‎ תושבי‎ 
הרצועה ‎ אינם ‎ רשאים ‎ לנסוע ‎ לגדה, ‎ אפילו ‎ כאשר ‎ קיים ‎ איום‎ 
על ‎ חייהם, ‎ על ‎ ביטחונם ‎ האישי ‎ או ‎ על ‎ חירותם.‎ 

הדו״ח ‎ מזכיר, ‎ כי ‎ המצור ‎ על ‎ הרצועה ‎ כולל ‎ את ‎ סגירת‎ 
מעבר ‎ קרני, ‎ מעבר ‎ הסחורות ‎ הגדול ‎ והמשוכלל ‎ ביותר, ‎ למעט‎ 
שרוול ‎ מסוע ‎ אחד, ‎ המשמש ‎ להעברת ‎ תבואה ‎ ומזון ‎ לבעלי‎ 
חיים; ‎ הגבלות ‎ גורפות ‎ על ‎ ייבוא ‎ חומרים, ‎ המיועדים‎ 
לתעשייה, ‎ חקלאות ‎ ובניה‎ ;  הקפאה ‎ כמעט ‎ גורפת ‎ של ‎ הייצוא‎ ; 
צמצום ‎ כמויות ‎ של ‎ הדלק ‎ התעשייתי‎ (המשמש ‎ לתדלוק ‎ תחנת‎ 
הכוח ‎ היחידה ‎ של ‎ עזה), ‎ ושל ‎ הדלק ‎ לכלי ‎ רכב, ‎ של ‎ הסולר‎ 
ושל ‎ גז ‎ הבישול, ‎ שכניסתם ‎ לרצועה ‎ מותרת. ‎ בשל ‎ המצור‎ 
הישראלי, ‎ סגור ‎ גם ‎ מעבר ‎ רפיח, ‎ המצוי ‎ בשליטתה ‎ הישירה‎ 
של ‎ מצרים, ‎ וחל ‎ צמצום ‎ משמעותי ‎ באזורי ‎ הדיג ‎ והחקלאות.‎ 

המשרד ‎ של ‎ האו״ם ‎ מייחד ‎ מקום ‎ להשלכות ‎ החמורות ‎ של‎ 
מלחמת ‎ עזה ‎ 2008/9. ‎ המלחמה ‎ גרמה ‎ למקרי ‎ מוות ‎ ופציעה‎ 
רבים ‎ ולטראומה ‎ בקרב ‎ אזרחים. ‎ במהלך ‎ המלחמה, ‎ שנמשכה‎ 
שלושה ‎ שבועות, ‎ נהרסו ‎ בתי ‎ מגורים, ‎ תשתיות, ‎ מפעלים ‎ ובתי‎ 
מלאכה ‎ בהיקף ‎ נרחב. ‎ בשל ‎ ההגבלות ‎ המתמשכות ‎ על ‎ תנועת‎ 
סחורות ‎ דרך ‎ מעברי ‎ הגבול, ‎ לא ‎ מתבצע ‎ שיקום ‎ של ‎ ההריסות.‎ 

במהלך ‎ שלושת ‎ החודשים ‎ האחרונים, ‎ התירה ‎ ישראל ‎ את‎ 
כניסתם ‎ לעזה ‎ של ‎ מטענים ‎ מעטים ‎ של ‎ סחורות ‎ שכניסתן‎ 
נמנעה ‎ בעבר, ‎ לרבות ‎ אספקה ‎ מוגבלת ‎ של ‎ חומרי ‎ בניין ‎ ושל‎ 
ציוד ‎ המיועד ‎ למערכות ‎ המים, ‎ התברואה ‎ והחינוך. ‎ למרות‎ 
שמדובר ‎ בצעדים ‎ חיוביים, ‎ השפעתם ‎ נותרה ‎ זניחה, ‎ נוכח ‎ רמת‎ 
הצרכים ‎ הקיימת ‎ כיום ‎ ברצועה.‎ 


פועלים‎ /3‎ 


נחשו, ‎ מ׳ ‎ לא ‎ קיבל ‎ פיצוי ‎ בהתנתקות?‎ 


מאת ‎ אפרים ‎ דויד׳‎ 

דו״ח ‎ ועדת ‎ החקירה ‎ הממלכתית ‎ לטיפול ‎ במתנחלים ‎ מפוני‎ 
רצועת ‎ עזה ‎ וצפון ‎ הגדה ‎ קובע, ‎ כי ‎ האחריות ‎ לעיכוב ‎ שחל‎ 
בהליך ‎ השיקום ‎ רובצת ‎ לפתחן ‎ של ‎ הרשויות ‎ המוסמכות,‎ 
ומוטלת ‎ גם ‎ על ‎ לא ‎ מעטים ‎ מהמפונים ‎ עצמם. ‎ השופט ‎ בדימוס‎ 
אליהו ‎ מצא ‎ אמר ‎ בעת ‎ הגשת ‎ הדו״ח, ‎ כי ‎ "התוצאה ‎ מעידה ‎ על‎ 
הכשל".‎ 

סביב ‎ המסקנות ‎ של ‎ הוועדה ‎ התעורר ‎ פולמוס ‎ ציבורי ‎ ער.‎ 
אבל ‎ בהשראת ‎ הרוח ‎ הקולוניאליסטית ‎ הנושבת ‎ בישראל,‎ 
נעדרו ‎ מהפולמוס ‎ הקורבנות ‎ "הנוספים", ‎ אלה ‎ השקופים‎ 
והמנוצלים ‎ של ‎ הכיבוש: ‎ אלפי ‎ הפועלים ‎ הפלסטינים ‎ ומהגרי‎ 
העבודה, ‎ שהועסקו ‎ בגוש ‎ קטיף.‎ 

בהקשר ‎ של ‎ החלטת ‎ הממשלה ‎ בראשות ‎ שרון ‎ לפנות ‎ את‎ 
הרצועה, ‎ התמקד ‎ הדיון ‎ בשאלת ‎ הפיצוי ‎ למתנחלים,‎ 
שכמעבידים ‎ בחסות ‎ המעצמה ‎ הכובשת, ‎ הפיקו ‎ רווח ‎ נאה‎ 
במשך ‎ עשרות ‎ שנים. ‎ אך ‎ אפילו ‎ מלה ‎ לא ‎ נאמרה ‎ לגבי‎ 
זכויותיהם ‎ של ‎ אלפי ‎ הפועלים, ‎ שעבודתם ‎ פרנסה ‎ במשך ‎ שנים‎ 
את ‎ החקלאים ‎ והתעשיינים ‎ הישראלים.‎ 

בטרם ‎ הנסיגה, ‎ הציע ‎ איש ‎ עסקים ‎ מאיחוד ‎ האמירויות,‎ 
מוחמד ‎ אלעבאר, ‎ לרכוש ‎ את ‎ הבתים, ‎ התשתיות ‎ ובארות‎ 
המים ‎ של ‎ המתנחלים ‎ תמורת ‎ 56  מיליון ‎ דולר. ‎ הוא ‎ אף ‎ שוחח‎ 
על ‎ כך ‎ עם ‎ מי ‎ שהיה ‎ אז ‎ המשנה ‎ לראש ‎ הממשלה ‎ ונשיא‎ 
המדינה ‎ כיום, ‎ שמעון ‎ פרס. ‎ הצעת ‎ הרכש ‎ הנדיבה ‎ הייתה‎ 
חוליה ‎ בשרשרת ‎ ההצעות, ‎ שכל ‎ תכליתן ‎ -  לפצות ‎ את‎ 
הכובשים ‎ ולא ‎ את ‎ קורבנותיהם. ‎ ובמקרה ‎ שלנו: ‎ אלפי ‎ עובדים‎ 
פלסטינים, ‎ שהועסקו ‎ בשדות ‎ ובאזור ‎ התעשייה ‎ ארז, ‎ מאות‎ 
עובדים ‎ זרים ‎ שהועסקו ‎ בחקלאות, ‎ ועוד ‎ מאות ‎ ישראלים ‎ - 
עובדי ‎ מדינה ‎ או ‎ עובדי ‎ חברות ‎ כוח ‎ אדם ‎ וקבלנים, ‎ תושבי‎ 
עיירות ‎ הפיתוח ‎ שסביב ‎ הרצועה.‎ 

מספרם ‎ של ‎ העובדים, ‎ שהועסקו ‎ ישירות ‎ בידי ‎ ישראלים‎ 
במשך ‎ עשרות ‎ שנות ‎ הכיבוש, ‎ או ‎ בידי ‎ מנגנוניו, ‎ עולה ‎ בהרבה‎ 
על ‎ מספר ‎ המתנחלים ‎ שזכו ‎ בפיצויים ‎ נדיבים ‎ מאוד ‎ מהמדינה.‎ 

אותם ‎ מתנחלים, ‎ שהגיעו ‎ לרצועת ‎ עזה ‎ "בשליחות‎ 
המדינה", ‎ קיבלו ‎ קרקע ‎ חינם, ‎ כוח ‎ עבודה ‎ זול ‎ והטבות ‎ שונות‎ 
במיסוי ‎ ובתשתיות, ‎ ניהלו ‎ עסקים ‎ רווחיים ‎ במיוחד. ‎ כך ‎ היה ‎ גם‎ 
באזור ‎ התעשייה ‎ ליד ‎ מחסום ‎ ארז, ‎ בו ‎ הועסקו ‎ אלפי ‎ פלסטינים‎ 
בענפי ‎ תעשייה ‎ עתירי ‎ עבודה, ‎ ללא ‎ הסכמים ‎ קיבוציים, ‎ מבלי‎ 
שאיש ‎ דאג ‎ לאכוף ‎ את ‎ חוקי ‎ העבודה ‎ הנהוגים ‎ בישראל, ‎ וללא‎ 
אפשרות ‎ להתארגן ‎ ולתבוע ‎ את ‎ זכויותיהם. ‎ שכרם ‎ של ‎ רוב‎ 
הפועלים ‎ הפלסטינים, ‎ שהועסקו ‎ במפעלים ‎ באזור ‎ התעשייה‎ 
ארז, ‎ לא ‎ עלה ‎ על ‎ מחצית ‎ שכר ‎ המינימום ‎ הנהוג ‎ בישראל.‎ 
כל ‎ העובדים ‎ הפלסטינים, ‎ שפוטרו ‎ ב-2005, ‎ לאחר ‎ החלטת‎ 
ממשלת ‎ ישראל ‎ לסגור ‎ את ‎ אזור ‎ התעשייה, ‎ טרם ‎ קיבלו ‎ פיצוי‎ 
על ‎ כך. ‎ מעסיקיהם, ‎ לעומת ‎ זאת, ‎ פוצו.‎ 

העובדה ‎ שלמשרד ‎ התעשייה ‎ והמסחר ‎ סופח ‎ בשנים‎ 
האחרונות ‎ גם ‎ משרד ‎ העבודה, ‎ לא ‎ הביאה ‎ איש ‎ מבין ‎ הפקידים‎ 
הבכירים, ‎ ובמיוחד ‎ לא ‎ את ‎ מי ‎ שהיה ‎ בעת ‎ הנסיגה ‎ ממלא‎ 
מקום ‎ ראש ‎ הממשלה ‎ ושר ‎ התמ״ת, ‎ אהוד ‎ אולמרט, ‎ ומי‎ 
שמכהן ‎ כעת ‎ כשר ‎ התמ״ת, ‎ בנימין ‎ בן ‎ אליעזר ‎ -  להתעניין‎ 
בגורל ‎ הפועלים, ‎ שנוצלו ‎ בצורה ‎ קשה ‎ באזור ‎ התעשייה‎ 
ובהתנחלויות, ‎ ושפוטרו ‎ ללא ‎ פיצויים, ‎ המגיעים ‎ כחוק.‎ 


בעבר, ‎ כאשר ‎ ממשלת ‎ ישראל ‎ החליטה ‎ לסגת ‎ מימית‎ 
ומהתנחלויות ‎ דומות ‎ בחצי ‎ האי ‎ סיני, ‎ שהוחזר ‎ למצרים, ‎ נחתם‎ 
הסכם ‎ קיבוצי ‎ בין ‎ ההסתדרות ‎ לבין ‎ המעסיק ‎ הציבורי. ‎ אז‎ 
סוכם ‎ שיינתן ‎ פיצוי ‎ לעובדי ‎ המדינה, ‎ שהועסקו ‎ בשטח. ‎ אבל‎ 
דבר ‎ לא ‎ נאמר, ‎ כמובן, ‎ על ‎ הפועלים ‎ ה״מקומיים", ‎ שאיבדו‎ 
את ‎ מקום ‎ עבודתם ‎ בעקבות ‎ הנסיגה. ‎ גם ‎ אז, ‎ רוב ‎ הפועלים‎ 
המנוצלים ‎ והשקופים ‎ לא ‎ קיבלו ‎ כל ‎ פיצוי.‎ 

פתיחת ‎ דף ‎ חדש ‎ מחייבת ‎ את ‎ ממשלת ‎ ישראל ‎ לפצות ‎ את‎ 
אלה ‎ ששילמו ‎ את ‎ המחיר ‎ הכבד ‎ ביותר ‎ של ‎ הכיבוש ‎ הכלכלי-‎ 
קולוניאלי ‎ הישראלי ‎ במשך ‎ עשרות ‎ שנים‎ :  הפועלים.‎ 

המקישים ‎ על ‎ קירות ‎ ה  מ׳ ‎ בל*‎ 

עלי‎ (שם ‎ בדוי), ‎ בן ‎ 41, ‎ אב ‎ לששה, ‎ מתגורר ‎ באזור ‎ טובאס‎ 
בצפון ‎ הגדה ‎ המערבית. ‎ עלי ‎ עובד ‎ בחברת ‎ בנייה ‎ ישראלית‎ 
ביפו ‎ מאז ‎ 1989. ‎ לפני ‎ כשנה ‎ שונה ‎ מעמדו ‎ ל״מסורב‎ 
ביטחונית", ‎ ולכן ‎ נשלל ‎ ממנו ‎ אישור ‎ העבודה ‎ בישראל. ‎ כדי‎ 
לפרנס ‎ את ‎ משפחתו, ‎ נאלץ ‎ עלי ‎ להסתנן ‎ לישראל, ‎ כשהוא‎ 
מסתכן ‎ בפגיעה ‎ או ‎ במעצר.‎ 

ב-11 ‎ במאי ‎ השנה, ‎ התאספו ‎ 61  פועלים ‎ מכפרים‎ 
פלסטיניים ‎ שונים ‎ באתר ‎ באזור ‎ יריחו ‎ ומחסום ‎ עין ‎ גדי,‎ 
במטרה ‎ לנסוע ‎ לישראל. ‎ הנהג ‎ גבה ‎ מכל ‎ פועל ‎ 210  ₪.‎ 

עלי: ‎ "הגיעה ‎ משאית ‎ שחורה ‎ ועליה ‎ מיכל ‎ באורך ‎ של‎ 
שישה ‎ מטרים ‎ וברוחב ‎ של ‎ שני ‎ מטרים ‎ וחצי. ‎ בדפנות ‎ המיכל‎ 
ישנם ‎ כמה ‎ חורי ‎ אוורור ‎ קטנים. ‎ כל ‎ הפועלים ‎ הוכנסו ‎ למיכל".‎ 

המשאית ‎ הצליחה ‎ לעבור ‎ דרך ‎ המחסום, ‎ אך ‎ כעבור ‎ מחצית‎ 
שעה ‎ של ‎ נסיעה ‎ בשטח ‎ ישראל, ‎ פתחו ‎ מכוניות ‎ משטרה‎ 
ומשמר ‎ הגבול ‎ במרדף ‎ אחר ‎ המשאית, ‎ עד ‎ שעצרו ‎ אותה.‎ 
השוטרים ‎ פתחו ‎ את ‎ המיכל, ‎ ראו ‎ את ‎ כל ‎ האנשים ‎ הדחוסים‎ 
בתוכו, ‎ וסגרו ‎ את ‎ הפתח, ‎ בעוד ‎ הפועלים ‎ בפנים. ‎ השוטרים‎ 
חקרו ‎ את ‎ הנהג ‎ במשך ‎ כשלוש ‎ שעות, ‎ ולא ‎ שעו ‎ לפועלים‎ 
הזועקים ‎ לעזרה ‎ מתוך ‎ המיכל. ‎ רבים ‎ מהפועלים, ‎ ובמיוחד‎ 
הקשישים, ‎ התעלפו; ‎ אחרים ‎ סבלו ‎ מקוצר ‎ נשימה ‎ ואחדים‎ 
ממחלת ‎ הסוכרת. ‎ הצפיפות ‎ בתוך ‎ המיכל ‎ גרמה ‎ לתחושות ‎ של‎ 
חשש ‎ ופחד ‎ בקרב ‎ העובדים. ‎ בתנאים ‎ אלה ‎ נותרו ‎ הפועלים‎ 
כלואים ‎ במיכל ‎ מהשעה ‎ תשע ‎ בערב ‎ ועד ‎ לאחת ‎ וחצי ‎ לאחר‎ 
חצות. ‎ לאחר ‎ מכן ‎ שבה ‎ המשאית ‎ למחסום ‎ באזור ‎ יריחו, ‎ בעוד‎ 
הפועלים ‎ בתוך ‎ המיכל.‎ 

כשעצרה ‎ המשאית ‎ במחסום, ‎ החלו ‎ הפועלים ‎ להקיש ‎ על‎ 
דפנות ‎ המיכל, ‎ עד ‎ שפתחו ‎ להם ‎ ואיפשרו ‎ להם ‎ לצאת.‎ 
הפועלים ‎ נחקרו ‎ ונשאלו, ‎ מדוע ‎ ניסו ‎ להיכנס ‎ לישראל. ‎ לאחר‎ 
שנסתיימה ‎ החקירה, ‎ הוכנסו ‎ הפועלים ‎ פעם ‎ נוספת ‎ למיכל. ‎ הם‎ 
יצאו ‎ מהמיכל ‎ שוב ‎ בשטחי ‎ הרשות ‎ ושבו ‎ לבתיהם.‎ 

הפועלים ‎ סיכמו, ‎ כי ‎ שחרורם ‎ מעיד, ‎ שהם ‎ לא ‎ מהווים ‎ סכנה‎ 
ביטחונית ‎ לישראל. ‎ לפיכך, ‎ המטרה ‎ מאחורי ‎ ההתעללות ‎ היא‎ 
־  להשאירם ‎ קורבנות ‎ האבטלה ‎ בחברה ‎ הפלסטינית.‎ 

ערפאת ‎ עמרו, ‎ פעיל ‎ בעמותת ‎ קו ‎ לעובד‎ 


*  הכותרת ‎ "המקישים ‎ על ‎ קירות ‎ ד ,מיכל" ‎ היא ‎ הד ‎ לסיפורו ‎ של‎ 
הסופר ‎ הפלסטיני ‎ הדגול ‎ ע׳סאן ‎ כנפאני, ‎ המתאר ‎ את ‎ מר ‎ גורלם‎ 
של ‎ שלושה ‎ פליטים ‎ פלסטינים, ‎ שבחיפושם ‎ אחר ‎ עבודה,‎ 
נחנקים ‎ למוות ‎ במיכלית, ‎ בה ‎ מצאו ‎ מסתור ‎ בתקווה ‎ לחצות ‎ את‎ 
הגבול ‎ מעיראק ‎ לכוויית.‎ 


תרבות‎ /4‎ 


ספרים ‎ חדשים‎ 

שירי ‎ באזים ‎ חיכמת,‎ 

משורר ‎ קומוניסט ‎ תורכי‎ 

״ענק ‎ כחול‎ -עיניים״ ‎ -  מבחר ‎ מקיף ‎ משיריו ‎ של ‎ המשורר‎ 
הקומוניסט ‎ התורכי ‎ נאזים ‎ חיכמת ‎ (1902-1963) ‎ יצא ‎ לאור‎ 
לאחרונה ‎ בהוצאת ‎ הקיבוץ ‎ המאוחד.‎ 

המתרגמת, ‎ עפרה ‎ בנג׳ו, ‎ שבחרה ‎ את ‎ השירים ‎ ותרגמה‎ 
אותם ‎ מהמקור ‎ התורכי, ‎ הקפידה ‎ על ‎ רוח ‎ השירים, ‎ הרטוריקה‎ 
והריתמוס ‎ המיוחדים ‎ שבשירתו. ‎ המתרגמת ‎ גם ‎ הוסיפה ‎ פרק‎ 
על ‎ המשורר, ‎ תקופתו ‎ ויצירתו.‎ 

נאזים ‎ חיכמת ‎ ניצב ‎ בשורה ‎ אחת ‎ עם ‎ גדולי ‎ המשוררים ‎ בני‎ 
המאה ‎ ה-20, ‎ כגרסיה ‎ לורקה ‎ ופבלו ‎ נרודה. ‎ הוא ‎ זכה ‎ בתהילת‎ 
עולם ‎ הן ‎ בזכות ‎ יצירתו ‎ הספרותית, ‎ והן ‎ בשל ‎ דמות ‎ המופת‎ 
שייצג ‎ בחייו ‎ ובמאבקו ‎ הפוליטי-מעמדי ‎ חסר ‎ הפשרות. ‎ שיריו‎ 
היו ‎ לצנינים ‎ בעיני ‎ הממסד ‎ השלטוני ‎ והצבאי ‎ במולדתו, ‎ ולכן‎ 
נכלא ‎ למשך ‎ שנים ‎ ארוכות ‎ ונרדף ‎ גם ‎ כשלא ‎ היה ‎ בכלא.‎ 
בשנים ‎ שבהן ‎ לא ‎ היה ‎ כלוא, ‎ נאלץ ‎ חיכמת ‎ לשהות ‎ בגלות,‎ 
הרחק ‎ מאשתו, ‎ מבנו ‎ וממולדתו, ‎ שאת ‎ נופיה, ‎ אנשיה ‎ ושפתה‎ 
אהב ‎ בכל ‎ מאודו.‎ 

השלטונות ‎ בתורכיה ‎ אסרו ‎ על ‎ הדפסת ‎ שיריו ‎ במולדתו‎ 
במשך ‎ עשרות ‎ שנים. ‎ כל ‎ חטאו ‎ היה ‎ כתיבת ‎ שירה ‎ חברתית‎ 
ותמיכה ‎ ברעיונות ‎ הקומוניזם ‎ והצדק ‎ החברתי. ‎ רק ‎ במפנה‎ 
המאה ‎ ה-21, ‎ לאחר ‎ מותו, ‎ הכיר ‎ בו ‎ הממסד ‎ התורכי ‎ כמשורר‎ 
לאומי ‎ ובוטל ‎ האיסור ‎ על ‎ הדפסת ‎ שיריו ‎ וקריאתם.‎ 

אף ‎ שחייו ‎ של ‎ חיכמת ‎ לא ‎ היו ‎ קלים, ‎ בלשון ‎ המעטה,‎ 
השירה ‎ שלו ‎ אינה ‎ שירה ‎ אומללה ‎ של ‎ אסיר ‎ מר ‎ נפש ‎ וגם ‎ אינה‎ 
שירה ‎ תוקפנית, ‎ שבאה ‎ חשבון ‎ עם ‎ רודפיו ‎ ומשתיקיו. ‎ ההיפך‎ 
הוא ‎ הנכון: ‎ שירת ‎ חיכמת ‎ רוויה ‎ בכמיהה ‎ לחופש, ‎ באהבת‎ 
אדם ‎ וטבע, ‎ בתקווה ‎ ובאמונה ‎ בשינוי. ‎ ובשירו ‎ "הפכו ‎ אותנו‎ 
לאסירים", ‎ כתב: ‎ "הגרוע ‎ מכל: ‎ כלאו ‎ הפנימי ‎ של ‎ האדם".‎ 

המתרגמת, ‎ עפרה ‎ בנג׳ו, ‎ היא ‎ חוקרת ‎ ומרצה ‎ במרכז ‎ משה‎ 
דיין ‎ ובחוג ‎ להיסטוריה ‎ של ‎ המזרח־התיכון ‎ באוניברסיטת ‎ תל־‎ 
אביב. ‎ תרגמה ‎ ספרי ‎ שירה ‎ ופרסמה ‎ ספרי ‎ מחקר ‎ על ‎ עיראק,‎ 
הכורדים, ‎ מיעוטים ‎ במזרח ‎ התיכון ‎ ויחסי ‎ תורכיה-ישראל.‎ 
ספריה ‎ ראו ‎ אור ‎ בעברית, ‎ באנגלית ‎ ובתורכית.‎ 

את ‎ הספר ‎ "ענק ‎ כחול ‎ עיניים" ‎ ניתן ‎ לרכוש ‎ בהנחה ‎ באתר:‎ 

6. 00. 11 וח>001כ1./\/ץ/\/\ע/\‎ 

ספרו ‎ המפורסם ‎ של ‎ פבלו ‎ כרודה ‎ - 
לראשונה ‎ בעברית‎ 

בימים ‎ אלה ‎ יצא ‎ לאור ‎ תרגום ‎ חדש ‎ של ‎ הספר ‎ "עשרים ‎ שירי‎ 
אהבה ‎ ושיר ‎ אחד ‎ מיואש", ‎ ספר ‎ השירים ‎ המפורסם ‎ ביותר ‎ של‎ 
המשורר ‎ הקומוניסט ‎ הצ׳יליאני ‎ פבלו ‎ נרודה, ‎ בתרגומה ‎ של‎ 
טל ‎ ניצן־קרן ‎ ובהוצאת ‎ קשב ‎ לשירה.‎ 

ניצן־קרן ‎ פרסמה ‎ מבחר ‎ מקיף ‎ של ‎ שירת ‎ נרודה ‎ ב-2002.‎ 
המבחר ‎ מקיף ‎ את ‎ כלל ‎ שירתו, ‎ משירי ‎ האהבה ‎ והארוטיקה‎ 
ועד ‎ שירת ‎ המחאה ‎ היוקדת, ‎ מהפואמות ‎ הגדולות ‎ ועד ‎ האודות‎ 
הפשוטות. ‎ עם ‎ פרסום ‎ "עשרים ‎ שירי ‎ אהבה...", ‎ זוכה ‎ קורא‎ 
העברית ‎ לפנורמה ‎ רחבה, ‎ ממיטב ‎ יצירתו ‎ היחידה ‎ במינה ‎ של‎ 
נרודה.‎ 

נרודה ‎ (1904-1973), ‎ חתן ‎ פרס ‎ נובל ‎ לספרות, ‎ הוא ‎ מגדולי‎ 
המשוררים ‎ בלשון ‎ הספרדית ‎ ונמנה ‎ עם ‎ גדולי ‎ המשוררים‎ 
בעולם. ‎ הוא ‎ נולד ‎ בשם ‎ ריקרדו ‎ אליעזר ‎ נפתלי ‎ רייס ‎ בסואלטו,‎ 
והצטרף ‎ בצעירותו ‎ למפלגה ‎ הקומוניסטית ‎ הצ׳יליאנית. ‎ נרודה‎ 
שילב ‎ את ‎ העשייה ‎ הספרותית ‎ הרבה ‎ עם ‎ פעילות ‎ פוליטית‎ 


ענפה ‎ וכיהן ‎ כסנטור ‎ מטעם ‎ המפלגה. ‎ בבחירות ‎ שנערכו ‎ ב-‎ 
1970, ‎ הוצגה ‎ מועמדותו ‎ לנשיאות ‎ המדינה, ‎ אבל ‎ הוא ‎ הסיר‎ 
אותה ‎ ותמך ‎ בד״ר ‎ סלבדור ‎ איינדה, ‎ שנבחר. ‎ כזכור, ‎ איינדה‎ 
נרצח ‎ במהלך ‎ ההפיכה ‎ הצבאית ‎ בצ׳ילה, ‎ שפרצה ‎ ב-11‎ 
בספטמבר ‎ 1973, ‎ והודרכה ‎ ומומנה ‎ בידי ‎ שירות ‎ הביון ‎ של‎ 
ארה״ב.‎ 

נרודה ‎ חלה ‎ בסרטן ‎ הערמונית ‎ ומת ‎ בשנת ‎ 1973, ‎ זמן ‎ קצר‎ 
לאחר ‎ שהיה ‎ עד ‎ להפיכה ‎ הצבאית ‎ ולהשתלטותו ‎ של ‎ הגנרל‎ 
פינושה ‎ על ‎ המדינה ‎ וגם ‎ על ‎ ביתו.‎ 

לרכישת ‎ שני ‎ ספריו ‎ של ‎ נרודה ‎ בהנחה‎ : 
ק33.>001כ3963/1ק/9.11׳ו0.ץ׳ו061ק./6ץ/6\/6ץ‎ 

"מפעל ‎ המוות"‎ 

הצגה ‎ חברתית ‎ בפסטיבל ‎ עכו‎ 

מרכז ‎ התיאטרון ‎ לצדק ‎ חברתי ‎ בגליל, ‎ ששחקניו ‎ כולם‎ 
תושבי ‎ הגליל, ‎ מציג ‎ במסגרת ‎ פסטיבל ‎ עכו, ‎ הנערך ‎ בחול‎ 
המועד ‎ סוכות, ‎ את ‎ סיפור ‎ סגירתו ‎ של ‎ מפעל ‎ "פרוטרום" ‎ בעכו.‎ 

באוקטובר ‎ 2003  התרחש ‎ פיצוץ ‎ באחד ‎ ממתקני ‎ מפעל‎ 
"פרוטרום"‎ (תעשיות-אלקטרוכימיות ‎ בע״מ) ‎ בעכו. ‎ ענן ‎ רעיל‎ 
כיסה ‎ את ‎ האזור, ‎ ותושבי ‎ הקיבוצים ‎ עין ‎ המפרץ ‎ וכפר ‎ מסריק‎ 
התבקשו ‎ להישאר ‎ בביתם. ‎ באותו ‎ זמן, ‎ כונסו ‎ בחדר ‎ האוכל ‎ של‎ 
המפעל ‎ עשרה ‎ עובדים, ‎ שם ‎ תידרכו ‎ אותם ‎ בכירים ‎ בהנהלת‎ 
המפעל ‎ מה ‎ לענות, ‎ כאשר ‎ יישאלו ‎ על ‎ תחזוקת ‎ המפעל, ‎ ואיך‎ 
להימנע ‎ ממתן ‎ תשובות, ‎ העלולות ‎ להפליל ‎ את ‎ החברה, ‎ בעלת‎ 
המפעל.‎ 

חברי ‎ קבוצת ‎ התיאטרון ‎ של ‎ מרכז ‎ התיאטרון ‎ לצדק ‎ חברתי,‎ 
יוצרי ‎ ומבצעי ‎ ההצגה ‎ "מפעל ‎ המוות", ‎ ניסו ‎ להיכנס ‎ לרגע‎ 
הזה, ‎ לרגע ‎ קבלת ‎ ההחלטה ‎ להסתיר. ‎ בדרך ‎ זו ‎ הם ‎ ניסו ‎ להבין,‎ 
כיצד ‎ מפעל, ‎ הפוגע ‎ בבריאות ‎ עובדיו ‎ ומזהם ‎ את ‎ הסביבה,‎ 
מצליח ‎ להתקיים ‎ שנים ‎ כה ‎ רבות, ‎ מה ‎ הוא ‎ מספר ‎ לעובדיו,‎ 
ומה ‎ הם ‎ מספרים ‎ לעצמם.‎ 

"מפעל ‎ המוות" ‎ נכתב ‎ בעקבות ‎ כתבתו ‎ של ‎ גיל ‎ מלצר,‎ 
שפורסמה ‎ ב״ידיעות ‎ אחרונות" ‎ ב-2005. ‎ הכתבה ‎ מפרטת ‎ את‎ 
שיטת ‎ פעולתו ‎ של ‎ המפעל ‎ המזהם ‎ -  תעשיות ‎ אלקטרוכימיות‎ 
בע״מ, ‎ ומבוססת ‎ על ‎ עדויות ‎ של ‎ עובדים, ‎ על ‎ מחקרים ‎ ועל‎ 
נתונים ‎ רפואיים. ‎ כל ‎ הטקסטים ‎ בהצגה ‎ מקורם ‎ בכתבה ‎ זו‎ 
ובתמלילים ‎ של ‎ דיוני ‎ ועדות ‎ הכנסת ‎ בנושא ‎ זה. ‎ ההצגה ‎ בודקת‎ 
את ‎ השאלה, ‎ מה ‎ אפשר ‎ היה ‎ לעשות ‎ אחרת, ‎ כדי ‎ למנוע ‎ פגיעה‎ 
בעובדים, ‎ בתושבי ‎ הסביבה ‎ ובאיכות ‎ הסביבה. ‎ כפי ‎ שציין‎ 
אחד ‎ השחקנים: ‎ "הערך ‎ של ‎ עיסוק ‎ במפעל ‎ הסגור, ‎ שטרם‎ 
פונה, ‎ הוא ‎ לאפשר ‎ התמודדות ‎ עם ‎ מקרים ‎ דומים ‎ אחרים ‎ ועם‎ 
שיטות ‎ השתקה ‎ ודיכוי".‎ 

ההצגה ‎ ״מפעל ‎ המוות״, ‎ הנמשכת ‎ 25  דקות, ‎ מועלת‎ 
בשיטת ‎ "תיאטרון ‎ המוחלשים" ‎ של ‎ הבמאי ‎ הברזילאי‎ 
אוגוסטו ‎ בואל, ‎ הרואה ‎ באירוע ‎ תיאטרון ‎ "אימון ‎ לחיים". ‎ לפי‎ 
שיטת ‎ בואל, ‎ כל ‎ הצגה ‎ מוצגת ‎ פעמיים: ‎ אחרי ‎ שמסתיימת‎ 
ההצגה ‎ בפעם ‎ הראשונה ‎ -  היא ‎ מתחילה ‎ בשנית. ‎ בפעם‎ 
השנייה, ‎ מוזמן ‎ כל ‎ צופה ‎ לעצור ‎ את ‎ ההצגה ‎ ולהציע‎ 
להמשיכה ‎ בדרך ‎ אחרת ‎ מזו ‎ שבחרו ‎ הדמויות. ‎ את ‎ התערבות‎ 
הקהל ‎ מנחה ‎ בימאי ‎ ההצגה ‎ (הג׳וקר), ‎ שתפקידו ‎ לאפשר‎ 
בדיקת ‎ שינוי ‎ חברתי.‎ 

ב״מפעל ‎ המוות" ‎ משתתפים ‎ ישראלה ‎ בשארי, ‎ פאניה‎ 
גרינשפון, ‎ לימור ‎ מנגוני-ברקו, ‎ דניאל ‎ גולן, ‎ שי ‎ וילוז׳ני, ‎ מאיר‎ 
שקד ‎ ואריק ‎ גוטלר-אופיר‎ (בימאי-ג׳וקר).‎ 

ההצגות ‎ יתקיימו ‎ בימים ‎ 5.10  ו-6.10 ‎ בשעות ‎ 16.00  ו-‎ 
19.00. ‎ בתיאטרון ‎ אל ‎ -לאז ‎ בעכו ‎ העתיקה ‎ (סמוך ‎ לחניית ‎ חאן‎ 
אל ‎ עומדן).‎ 


ח17ר ‎ ההווה‎ /5‎ 


הממסד ‎ מול ‎ הפריפריה‎ 

מאת ‎ מתי ‎ שמואלוף‎ 

בכל ‎ שנה, ‎ שבה ‎ ועולה ‎ השאלה ‎ בדבר ‎ תקציבי ‎ האיזון ‎ של‎ 
הרשויות ‎ המקומיות. ‎ זו ‎ אינה ‎ רק ‎ שאלת ‎ תקציב, ‎ אלא ‎ חלק‎ 
ממארג ‎ היסטורי, ‎ היוצר ‎ אפקט ‎ של ‎ שליטה ‎ ברוב ‎ רובה ‎ של‎ 
האוכלוסייה ‎ מחוץ ‎ לגוש ‎ דן.‎ 

ברשויות ‎ המקומיות ‎ דורשים ‎ מהמדינה ‎ להשיב ‎ להן ‎ לפחות‎ 
שלושה ‎ מיליארד ‎ שקלים ‎ מתוך ‎ שבעה ‎ מיליארד, ‎ שלטענתן‎ 
נלקחו ‎ מהן ‎ בשש ‎ השנים ‎ האחרונות. ‎ לפי ‎ שלמה ‎ בוחבוט,‎ 
ראש ‎ עיריית ‎ מעלות-תרשיחא ‎ ויו״ר ‎ מרכז ‎ השלטון ‎ המקומי,‎ 
כ-150 ‎ רשויות ‎ מקומיות ‎ עומדות ‎ לקרוס ‎ תוך ‎ שבועות ‎ רק‎ 
בגלל ‎ הגזירות ‎ והקיצוצים ‎ הציניים ‎ של ‎ הממשלה.‎ 

החברה ‎ בישראל ‎ חסרה ‎ את ‎ הממד ‎ הסולידרי ‎ ואת ‎ האחווה,‎ 
האמורה ‎ לחבר ‎ בין ‎ המאבקים ‎ של ‎ המוכפפים. ‎ וכך, ‎ מיד ‎ לאחר‎ 
הודעת ‎ השביתה ‎ של ‎ הרשויות ‎ המקומיות, ‎ יכולנו ‎ לשמוע ‎ על‎ 
אודות ‎ העתירה ‎ לבג״ץ ‎ של ‎ יושבת ‎ ראש ‎ ועד ‎ ההורים ‎ הארצי‎ 
נגד ‎ השבתת ‎ מוסדות ‎ החינוך. ‎ בנוסף, ‎ שמענו ‎ על ‎ רשויות‎ 
מקומיות ‎ והעיריות ‎ בערים ‎ גדולות, ‎ שלא ‎ קיימו ‎ את ‎ צעדי‎ 
השביתה ‎ והפרו ‎ את ‎ העמידה ‎ המשותפת ‎ נגד ‎ המדינה. ‎ כך‎ 
הצליח ‎ הממסד ‎ במדיניות ‎ של ‎ הפרד ‎ ומשול. ‎ כך ‎ נמנעה ‎ שוב‎ 
התארגנות ‎ רחבה ‎ נגד ‎ בעלי ‎ ההון ‎ והאליטות ‎ המרוויחים‎ 
מהרשויות ‎ המוחלשות ‎ ועובדיהן ‎ חסרי ‎ הזכויות.‎ 

מנייר ‎ מדיניות, ‎ שפרסם ‎ השנה ‎ מכון ‎ ון־ליר ‎ -  "שינוי ‎ שטחי‎ 
שיפוט: ‎ האמנם ‎ סיפור ‎ כלכלי" ‎ (מאת ‎ לירון ‎ אזולאי, ‎ גלית‎ 
אליאסי-וידרמן ‎ וורדית ‎ דמרי-מדר) ‎ עולה, ‎ כי ‎ בשנות‎ 
השמונים, ‎ עקב ‎ רפורמות ‎ ושינויים ‎ במדיניות ‎ הממשלתית,‎ 
השתנה ‎ היחס ‎ בין ‎ שני ‎ המרכיבים ‎ הראשיים ‎ של ‎ תקציב‎ 
הרשויות ‎ המקומיות: ‎ ההכנסות ‎ המועברות ‎ אליהן ‎ והכנסתן‎ 
העצמית. ‎ הרשויות ‎ נאלצות ‎ לעבוד ‎ בפרדוקס: ‎ מצד ‎ אחד, ‎ הן‎ 
מחויבות, ‎ מכוח ‎ חקיקה ‎ ראשית, ‎ לספק ‎ שירותים ‎ לתושביהן,‎ 
ומצד ‎ שני, ‎ מידת ‎ השתתפותה ‎ של ‎ הממשלה ‎ במימון‎ 
השירותים ‎ האלה ‎ לא ‎ הוסדרה ‎ בשום ‎ חקיקה ‎ ראשית ‎ או‎ 
משנית, ‎ אלא ‎ נקבעת ‎ מדי ‎ שנה ‎ בחוק ‎ תקציב.‎ 

בעקבות ‎ הרפורמות, ‎ נאלצו ‎ רשויות ‎ מקומיות ‎ שעד ‎ אז‎ 
הסתמכו ‎ בעיקר ‎ על ‎ המדינה, ‎ למצוא ‎ להן ‎ מקורות ‎ מימון‎ 
אחרים. ‎ הרשויות ‎ נקלעו ‎ לחוסר ‎ יציבות ‎ תקציבית ‎ בשל ‎ אי־‎ 
הוודאות ‎ בדבר ‎ גובה ‎ המימון ‎ שיקבלו. ‎ מקצתן ‎ מצאו ‎ תקציבים‎ 
חלופיים, ‎ אך ‎ רשויות ‎ מוחלשות ‎ רבות ‎ נקלעו ‎ למשברים‎ 
תקציביים ‎ חמורים. ‎ ראשי ‎ רשויות, ‎ בעיקר ‎ בפריפריה, ‎ נאבקו‎ 
למען ‎ תקציבי ‎ איזון, ‎ שלא ‎ היה ‎ בהם ‎ כדי ‎ לאזן ‎ את ‎ התקציב‎ 
המוניציפאלי. ‎ החיפוש ‎ אחר ‎ פתרונות ‎ הביא ‎ למחשבה ‎ בדבר‎ 
חלוקה ‎ מחדש ‎ של ‎ משאבי ‎ הקרקע ‎ העומדים ‎ לרשות ‎ הרשויות‎ 
המקומיות. ‎ כך ‎ החל ‎ העיסוק ‎ בגבולות ‎ המוניציפאליים‎ 
ובחלוקת ‎ העושר ‎ על ‎ האדמות ‎ לתפוס ‎ תאוצה.‎ 

מדוע ‎ חותרת ‎ המדינה ‎ לקצץ ‎ בתקציבן ‎ של ‎ מאות ‎ רשויות‎ 
מקומיות? ‎ סיבה ‎ אחת ‎ היא ‎ -  הפיכת ‎ תושבי ‎ הרשויות‎ 
המקומיות ‎ לאוכלוסיות ‎ מוחלשות. ‎ בתהליך ‎ ההחלשה, ‎ תשיג‎ 
הממשלה ‎ אוכלוסיות ‎ שאינן ‎ דורשות ‎ את ‎ הזכויות ‎ שלהן,‎ 
ואשר ‎ לא ‎ יתמודדו ‎ ולא ‎ יפרו ‎ את ‎ הסטאטוס ‎ קוו ‎ של ‎ הסדר‎ 
החברתי ‎ הנוכחי ‎ של ‎ הדיכוי ‎ וההחלשה.‎ 

סיבה ‎ נוספת ‎ היא ‎ השאלה ‎ האתנו־לאומית: ‎ מי ‎ יושב ‎ מבחוץ‎ 
לגוש ‎ דן? ‎ מלבד ‎ מועצות ‎ אזוריות, ‎ הכוללות ‎ מספר ‎ מועט ‎ של‎ 
תושבים ‎ והחולשות ‎ על ‎ היקף ‎ גדול ‎ של ‎ משאבים, ‎ בפריפריה‎ 
החברתית ‎ נמצא ‎ את ‎ עיירות ‎ הפיתוח ‎ ואת ‎ הכפרים ‎ הערביים.‎ 


המשבר ‎ התקציבי ‎ של ‎ הרשויות ‎ המקומיות ‎ מבטא ‎ ממסד‎ 
ישראלי ‎ נטול ‎ חשיבה ‎ על ‎ צדק ‎ חלוקתי ‎ ומתקן.‎ 

מהפוגרום ‎ בנצרת ‎ 1958 
עד ‎ אירועי ‎ אוקטובר ‎ 2000 

השיר ‎ "מהומות ‎ נצרת" ‎ נכתב ‎ בידי ‎ משורר ‎ שבא ‎ מלב‎ 
הממסד, ‎ נתן ‎ אלתרמן ‎ (1910-1970), ‎ בעקבות ‎ ההתקפה‎ 
הברוטאלית ‎ של ‎ משטרת ‎ ישראל ‎ ושירותי ‎ הביטחון ‎ על ‎ הפגנת‎ 
האחד ‎ במאי, ‎ שערכה ‎ המפלגה ‎ הקומוניסטית ‎ הישראלית‎ 
בנצרת ‎ בשנת ‎ 1958. ‎ השיר, ‎ שפורסם ‎ בטורו ‎ של ‎ אלתרמן‎ 
ביומון ‎ "דבר", ‎ נראה ‎ כאילו ‎ נכתב ‎ היום ‎ ככתב ‎ תוכחה‎ 
לכתובתו ‎ של ‎ הממסד ‎ הישראלי.‎ 

באוקטובר ‎ 2009, ‎ בעקבות ‎ השביתה ‎ הכללית ‎ לציון ‎ אירועי‎ 
הדמים ‎ של ‎ אוקטובר ‎ 2000, ‎ שהכריז ‎ הציבור ‎ הערבי, ‎ חשוב‎ 
שנאזין ‎ לקולו ‎ של ‎ המשורר ‎ נתן ‎ אלתרמן. ‎ להלן ‎ קטעים‎ 
מהשיר.‎ 

הסדר ‎ הושב ‎ על ‎ כנו‎ ,  וכעת ‎ לו ‎ ןקום ‎ ה  אקרה ‎ היהוךי‎ 
ויקום ‎ השוטר ‎ היהודי‎ ,לשאול ‎ את ‎ תופשי ‎ ההגה ‎ : 
האמנם ‎ רק ‎ אותם ‎ מפגינים ‎ ערביים, ‎ שחרפו ‎ וסקלו‎ ,יתנו ‎ דין‎ 
על ‎ מלחמת ‎ הרחוב ‎ שראינו ‎ מנגד?‎ 

לא! ‎ אותו ‎ ערבי ‎ אלמוני ‎ שקלל ‎ ורגם ‎ בחמת-חרוק-שן‎ 
והכה ‎ והכה ‎ ונגרר ‎ למכונית‎ -הקוטור ‎ הנסקלת,‎ 
הוא ‎ בעצם ‎ ,על ‎ צר ‎ האמת, ‎ הןחיד‎ 'שאינו ‎ אשם‎ 
באותה ‎ מערבולת ‎ חמות ‎ - 
אף ‎ כי ‎ הוא ‎ היושב ‎ בכלא.‎ 

עוד ‎ נמשכת ‎ אי-שם ‎ הרגעת ‎ מהומות ‎ האחד ‎ במאי ‎ , 
כמאתים ‎ אדם ‎ עצורים, ‎ הפושים ‎ ומצור‎ .עור ‎ לוחש ‎ הרמץ....‎ 

שנים‎ !סל ‎ שגרה ‎ וגריסת ‎ מסכמות ‎ בשאלת ‎ המיעוט ‎ הערבי‎ 
במדינה,‎ 

שנים ‎ עול ‎ שיטה ‎ שקפאה ‎ על ‎ שמרים‎ ,של ‎ יעוץ ‎ יחיר-קו ‎ ויחיד-‎ 

בשאלה ‎ אשר ‎ אין ‎ כמותה ‎ עשרה ‎ לנסות ‎ בהדי ‎ צפרנה ‎ ושנה‎ 
את ‎ תוכו ‎ וברו ‎ עול ‎ העם ‎ וצךקת‎ -תולדותיו ‎ הנגזרת...‎ 

אבל ‎ מה ‎ שאפשר ‎ לעונות ‎ והכרת ‎ לעונות ‎ -  עד ‎ היסוד‎ ! 
גם ‎ בנוהל ‎ וגם ‎ בגישה ‎ על ‎ כללה ‎ ופרטיה ‎ גם ‎ י 77 7 
גם ‎ בכל ‎ מש ‎ גינו ‎ מאז ‎ בשאלה ‎ הצורבת ‎ הזאת,‎ 
הוא ‎ כה ‎ רב ‎ עד ‎ כי ‎ כל ‎ העוהןה ‎ היא ‎ חטאת ‎ שאינה ‎ נסלחת.‎ 

מהשיש ‎ לעונות ‎ הוא ‎ יסוד ‎ הגיישה ‎ הזורעת ‎ יום‎ -יום‎ 
השפלה ‎ ובזוי ‎ ומרורים‎ ...‎ 
מה ‎ ישיש ‎ לקונו ‎ ת  הוא ‎ הקו ‎ ה  הו ‎ פך ‎ זה ‎ שני ‎ ם  עשר ‎ ת 
את ‎ צבור ‎ הערבים ‎ במדינה ‎ לצבור ‎ מנדה ‎ ומשפל‎ , 
מנדה ‎ ונרדף‎ !  זה ‎ מריו ‎ וקולו ‎ שפרצו ‎ בנצרת...‎ 
...כי ‎ אנחנו ‎ גרמנו ‎ לכך ‎ שהצדק ‎ היה ‎ עמדו‎ ...‎ 
והצדק ‎ יהיה ‎ עמדו ‎ עד ‎ לבוא ‎ התמורה ‎ המיהלת.‎ 

באוקטובר ‎ 2009  נאמץ ‎ וניישם ‎ את ‎ קריאתו ‎ של ‎ נתן ‎ אלתרמן:‎ 

מה ‎ שיש ‎ לשנות ‎ הוא ‎ הקו‎ ,  כל ‎ ה  קו‎ 
גם ‎ בנוהל ‎ וגם ‎ בגישה ‎ על ‎ כללה ‎ ופרטיה ‎ גם ‎ ןחד‎ . 


איתן ‎ קלינסקי‎ 


ובבות ‎ בעצות ‎ השביתה ‎ בעואבח‎ 


עשרות ‎ אלפים ‎ הגיעו ‎ ב-1 ‎ באוקטובר ‎ לעצרת ‎ המרכזית‎ 
לציון ‎ מלאות ‎ תשע ‎ שנים ‎ לאירועי ‎ אוקטובר ‎ 2000, ‎ שנערכה‎ 
בעראבה. ‎ בין ‎ המשתתפים ‎ -  תושבים ‎ מעראבה, ‎ סכנין‎ 
והיישובים ‎ הערביים ‎ הסמוכים, ‎ אזרחים ‎ ערבים ‎ מיישובים‎ 
ברחבי ‎ הארץ, ‎ מהצפון ‎ ועד ‎ לנגב, ‎ וכן ‎ פעילים ‎ בתנועות ‎ שלום‎ 
ומחאה ‎ מת״א-יפו, ‎ חיפה, ‎ ירושלים, ‎ רמלה ‎ ולוד. ‎ בתהלוכת‎ 
ההפגנה ‎ בעראבה ‎ הניפו ‎ חברי ‎ הנוער ‎ הקומוניסטי ‎ ופעילי‎ 
מק״י ‎ וחד״ש ‎ דגלים ‎ אדומים ‎ רבים ‎ וקראו ‎ קריאות ‎ בזכות‎ 
השוויון ‎ והשלום ‎ הישראלי-פלסטיני. ‎ כן ‎ נראו ‎ בתהלוכה‎ 
דגלים ‎ של ‎ מפלגות ‎ וארגונים ‎ אחרים.‎ 

ב-1 ‎ באוקטובר ‎ השנה, ‎ לראשונה ‎ מזה ‎ שש ‎ שנים, ‎ הכריזה‎ 
ועדת ‎ המעקב ‎ העליונה, ‎ ביוזמת ‎ חד״ש, ‎ על ‎ שביתה ‎ כללית‎ 
בכל ‎ היישובים ‎ הערביים. ‎ השביתה ‎ הוכרזה ‎ במחאה ‎ על‎ 
מדיניות ‎ הנישול ‎ והאפליה ‎ של ‎ הממשלה, ‎ על ‎ החקיקה‎ 
הגזענית ‎ ביוזמת ‎ הימין, ‎ ועל ‎ האפליה ‎ בתקציבים ‎ לרשויות‎ 
המקומיות. ‎ השביתה ‎ ניכרה ‎ בכל ‎ היישובים ‎ הערביים ‎ וכן‎ 
בשכונות ‎ הערביות ‎ בערים ‎ המעורבות: ‎ בתי ‎ הספר ‎ הערביים‎ 
ומרבית ‎ החנויות ‎ בבעלות ‎ ערבים ‎ היו ‎ סגורים ‎ במהלך ‎ היום.‎ 

עומר ‎ נסאר, ‎ ראש ‎ מועצת ‎ עראבה, ‎ אמר ‎ בעצרת, ‎ כי‎ 
ההשתתפות ‎ ההמונית ‎ בתהלוכה ‎ ובשביתה ‎ היא ‎ התשובה‎ 
ההולמת ‎ לכל ‎ אלה, ‎ המנסים ‎ לפלג ‎ את ‎ הציבור ‎ הערבי. ‎ מוחמד‎ 
זידאן, ‎ יו״ר ‎ ועדת ‎ המעקב ‎ העליונה, ‎ הביע ‎ הערכה ‎ רבה ‎ לכל‎ 
הכוחות ‎ הפוליטיים, ‎ שנטלו ‎ חלק ‎ בהכנת ‎ השביתה ‎ והעצרת.‎ 
חסן ‎ עאסלה, ‎ שדיבר ‎ בשם ‎ המשפחות ‎ ששכלו ‎ את ‎ יקיריהן‎ 
באירועי ‎ אוקטובר, ‎ התחייב ‎ להמשיך ‎ במערכה ‎ להעמדתם‎ 
לדין ‎ של ‎ השוטרים, ‎ שירו ‎ למוות ‎ ב-13 ‎ הצעירים ‎ הערבים.‎ 
ההיסטוריון ‎ אילן ‎ פפה ‎ הביע ‎ תקווה, ‎ כי ‎ בניו ‎ יוכלו ‎ לומר, ‎ כי‎ 
היה ‎ בצד ‎ הקורבנות ‎ ולא ‎ בצד ‎ הפושעים, ‎ בצד ‎ המגורשים ‎ ולא‎ 
בצד ‎ המגרשים. ‎ פעילים ‎ של ‎ התנועה ‎ האיסלמית ‎ ושל ‎ בל״ד‎ 
הפריעו ‎ לדבריו ‎ של ‎ אילן ‎ פפה ‎ בקריאות ‎ ביניים.‎ 

בעצרת ‎ השתתפו ‎ ארבעת ‎ הח״כים ‎ של ‎ חד״ש: ‎ מוחמד‎ 
ברכה, ‎ ד״ר ‎ חנא ‎ סוייד, ‎ ד״ר ‎ עפו ‎ אגברייה ‎ וד״ר ‎ דב ‎ חנין. ‎ יו״ר‎ 
חד״ש, ‎ ח״כ ‎ ברכה, ‎ אמר ‎ בתום ‎ העצרת: ‎ "האוכלוסייה‎ 
הערבית ‎ כולה ‎ התאחדה ‎ סביב ‎ ההחלטה ‎ לשבות. ‎ זהו ‎ צעד‎ 
מחאתי ‎ לגיטימי, ‎ ואחריו ‎ יבואו ‎ צעדי ‎ מחאה ‎ נוספים".‎ 

"אזרחים ‎ אינם ‎ אויבים"‎ 

במלאות ‎ תשע ‎ שנים ‎ לאירועי ‎ אוקטובר ‎ ושנה ‎ לאירועי ‎ עכו,‎ 
פרסמה ‎ האגודה ‎ לזכויות ‎ האזרח ‎ נייר ‎ עמדה, ‎ שכותרתו:‎ 
"אזרחים ‎ אינם ‎ אויבים". ‎ האגודה ‎ מזהירה, ‎ שצמרת ‎ ההנהגה‎ 
בישראל ‎ מובילה ‎ ומעודדת ‎ גזענות ‎ כלפי ‎ אזרחים ‎ ערבים.‎ 

בנייר ‎ העמדה ‎ סוקרת ‎ האגודה ‎ יוזמות ‎ חקיקה, ‎ יוזמות‎ 
ממשלתיות ‎ והתבטאויות ‎ מפי ‎ בכירים ‎ מהשנה ‎ החולפת,‎ 
שכולן ‎ מציגות ‎ את ‎ המיעוט ‎ הערבי ‎ כאויב ‎ מסוכן, ‎ פוגעות‎ 
בזכויותיו ‎ ודוחקות ‎ אותו ‎ אל ‎ מחוץ ‎ לגבולות ‎ השיח ‎ הפוליטי.‎ 

עצרת ‎ הפגנה ‎ בנגב‎ 

מאות ‎ ערבים ‎ ויהודים ‎ השתתפו ‎ בשבת, ‎ 3.10, ‎ בעצרת‎ 
תמיכה ‎ במאבק ‎ התושבים ‎ הבדואים ‎ נגד ‎ נישולם ‎ מהקרקע.‎ 


נמשך ‎ גל ‎ השביתות ‎ במצרים‎ 

לפי ‎ נתונים ‎ רשמיים, ‎ במחצית ‎ הראשונה ‎ של ‎ השנה ‎ נרשמו‎ 
במצרים ‎ 40  שביתות, ‎ בהן ‎ נטלו ‎ חלק ‎ יותר ‎ מ- 1 1  אלף ‎ עובדים.‎ 
52  אלף ‎ עובדים ‎ נוספים ‎ היו ‎ מעורבים ‎ בסכסוכי ‎ עבודה, ‎ שלא‎ 
הגיעו ‎ עד ‎ כדי ‎ שביתה. ‎ פעילים ‎ בקרב ‎ הוועדים ‎ מסרו,‎ 
שהנתונים ‎ הרשמיים ‎ אינם ‎ משקפים ‎ את ‎ מלוא ‎ מספר‎ 
השביתות ‎ והשובתים, ‎ שהם ‎ גדולים ‎ בהרבה.‎ 

פר ‎ ביורקלונד, ‎ עיתונאי ‎ שבדי, ‎ שדיווח ‎ בהתמדה ‎ על‎ 
סכסוכי ‎ העבודה ‎ ועל ‎ השביתות ‎ בבלוג ‎ באנגלית, ‎ גורש‎ 
ממצרים ‎ לאחרונה, ‎ בעת ‎ שהגיע ‎ לשדה ‎ התעופה ‎ בקהיר ‎ לאחר‎ 
ביקור ‎ במולדתו. ‎ ביורקלונד ‎ פרסם ‎ בשנתיים ‎ האחרונות‎ 
ידיעות ‎ רבות ‎ על ‎ אודות ‎ השביתות. ‎ לדברי ‎ שגרירות ‎ שבדיה‎ 
בקהיר, ‎ שלטונות ‎ מצרים ‎ קבעו ‎ שהוא ‎ "אישיות ‎ בלתי ‎ רצויה".‎ 

אפשר ‎ אחרת‎ 

מסגרת ‎ משותפת ‎ של ‎ פעילים‎ 
במק"׳ ‎ ובחד״ש, ‎ במרצ ‎ ובתנועה ‎ הירוקה‎ 
במלאות ‎ תשע ‎ שנים ‎ לאירועי ‎ אוקטובר ‎ 2000 
יתקיים ‎ ביום ‎ ה', ‎ 8  באוקטובר, ‎ בכפר ‎ גייסר ‎ א-זרקא‎ 

יום ‎ עשייה ‎ משותפת‎ 
ליהודים ‎ ולערבים‎ 

בתוכנית:‎ 

13:00  התכנסות ‎ במתנ״ס, ‎ מפגש ‎ וסיור ‎ ביישוב,‎ 
15:00  עבודה ‎ משותפת ‎ בפרויקטים ‎ ציבוריים,‎ 
17:00  ארוחת ‎ ערב, ‎ ולאחריה ‎ -  ערב ‎ אמנותי-פוליטי.‎ 
נא ‎ להביא ‎ מים, ‎ אוכל ‎ לצהריים, ‎ בגדים ‎ מתאימים ‎ לעבודה.‎ 
הסעות ‎ לגייסר ‎ א־זרקא:‎ 
תל-אביב, ‎ מסוף ‎ אל ‎ על, ‎ רכבת ‎ מרכז ‎ -  1 1.30  , 
חיפה, ‎ מגדל ‎ הנביאים‎ (סולל ‎ בונה) ‎ -  1 1.45  , 
ירושלים, ‎ גן ‎ הפעמון ‎ -10.30 ‎ ;  בנייני ‎ האומה ‎ -  10.45,‎ 
מומלץ ‎ להירשם ‎ להסעה‎ :  ^נס-־שן!^©()!!!!, ‎ או ‎ אצל‎ 
יואב ‎ -3471871-052, ‎ שירה ‎ -054־5882519‎ 


סניף ‎ תל-אביב ‎ של ‎ מק״י‎ 

ביום ‎ א׳, ‎ 11  באוקטובר, ‎ בשעה ‎ 19.30 
בבית ‎ הידידות, ‎ אחד ‎ העם ‎ 70 

אסיפת ‎ סניף‎ 


מחוז ‎ ת״א־יפו ‎ של ‎ מק"׳‎ 

ביום ‎ ב׳, ‎ 12  באוקטובר, ‎ בשעה ‎ 19.00,‎ 

באולם ‎ בית ‎ הידידות, ‎ אחד ‎ העם ‎ 70, ‎ ת״א‎ 

לרגל ‎ מלאות ‎ 90  שנה ‎ למפלגה ‎ הקומוניסטית ‎ בארץ‎ 

כך ‎ ה" ‎ נו‎ 

חברים ‎ ותיקים ‎ מספרים ‎ על ‎ מאבקים ‎ של ‎ המפלגה‎ 


ת"1 ‎ 26205, ‎ ת״א ‎ 61261, ‎ □ל׳ ‎ 6293944-03, ‎ פקס ‎ 03־6297263, ‎ 8.11־111310.01@ ‎ 11110 
אתר ‎ מק״׳‎ :  11.§'1.01^131מ.¥\¥\¥\‎ ,  אתר ‎ חד״ש ‎ :  11.§'13811.01)113.¥\¥\¥\‎ 


